**Formola għan-notifika tal-intenzjoni li jiġu esklużi l-ammonti ta’ assi u/jew espożizzjoni għar-riskju ta’ sussidjarji li mhumiex fl-MSU għal gruppi taħt superviżjoni**

L-Artikolu 4 tad-Deċiżjoni (UE) 2019/2158 tal-Bank Ċentrali Ewropew (BĊE/2019/38)[[1]](#footnote-1) jeħtieġ li d-debituri tariffarji li għandhom l-intenzjoni li jeskludu assi u/jew ammonti ta’ espożizzjoni għar-riskju ta’ sussidjarji stabbiliti fi Stati Membri mhux parteċipanti u f’ pajjiżi terzi sabiex jinnotifikaw lill-BĊE bid-deċiżjoni tagħhom sa mhux aktar tard mit-30 ta’ Settembru dwar il-perjodu tariffarju li għalih tiġi kkalkulata t-tariffa. Għal dan il-għan, qed jiġi stabbilit proċess online li se jiġi kkomunikat lid-debituri tariffarji ladarba jkun disponibbli.

Sakemm il-proċess imsemmi jkun ġie stabbilit, id-debituri tariffarji li jixtiequ jikkomunikaw l-intenzjoni tagħhom li jeskludu assi u/jew ammonti ta’ espożizzjoni għar-riskju ta' sussidjarji li mhumiex fl-MSU huma mistiedna jniżżlu u jlestu l-formola ta’ notifika u jibagħtuha lil SSM-fee-enquiries@ecb.europa.eu.

In-notifika għandha tasal għand il-BĊE sat-30 ta’ Settembru tal-perjodu tal-ħlas, sabiex il-BĊE u l-awtoritajiet kompetenti nazzjonali jkunu jafu jekk jistennewx dejta jew le dwar fatturi tariffarji mill-grupp taħt superviżjoni permezz tal-proċess ta’ ġbir separat deskritt fl-Artikolu 3(2) u ( 3) tad-Deċiżjoni (UE) 2019/2158 (BĊE / 2019/38).

Jekk il-BĊE ma jirċevix tali notifika, għandu jassumi li d-debitur tariffarju ma jixtieqx jeskludi l-kontribuzzjoni tas-sussidjarji li mhumiex fl-MSU u għalhekk jerġa’ juża d-dejta disponibbli permezz ta’ rappurtar finanzjarju (FINREP) u rappurtar komuni (COREP) biex jikkalkula t-tariffa superviżorja. Id-debituri tariffarji għandhom ukoll l-għażla li jeskludu l-kontribuzzjoni ta’ sussidjarji li mhumiex fl-MSU għal wieħed biss miż-żewġ fatturi ta’ ħlas. Pereżempju, debitur tariffarju jista’ jagħżel li jeskludi biss l-espożizzjoni għar-riskju totali (TRE), f’liema każ il-BĊE jistenna li jirċievi dejta rigward il-fattur tariffarju TRE permezz tal-proċess ta’ ġbir separat u jerġa’ juża d-dejta disponibbli permezz ta’ FINREP biex tiddetermina l-fattur tariffarju tal-assi totali (TA) skont l-Artikolu 3(1)(b) tad-Deċiżjoni (UE) 2019/2158 (BĊE/2019/38).

**Formola għan-notifika tal-intenzjoni li jiġu esklużi l-ammonti ta’ assi u/jew espożizzjoni għar-riskju ta’ sussidjarji li mhumiex fl-MSU**

[Isem id-debitur tariffarju]

[Isem il-persuna ta’ kuntatt]

[Department]

[Indirizz u indirizz elettroniku]

**Notifika tal-intenzjoni li jiġu esklużi l-ammonti ta’ assi u/jew espożizzjoni għar-riskju ta’ sussidjarji li mhumiex fl-MSU ta’ SSSS għall-kalkolu tat-tariffa superviżorja**

|  |  |
| --- | --- |
| Isem id-debitur tariffarju: | [Isem] |
| Identifikatur tal-entità legali (Legal Entity Identifier - LEI) tad-debitur tariffarju | [XXXXXXXXXXXXXXXXXXXX] |
| Isem tal-grupp taħt superviżjoni: | [Isem][[2]](#footnote-2) |
| Identifikatur tal-Entità Legali (Legal Entity Identifier - LEI)[[3]](#footnote-3) tal-grupp taħt superviżjoni: | [XXXXXXXXXXXXXXXXXXXX][[4]](#footnote-4) |
| Eskludi l-kontribuzzjoni tas-sussidjarji li mhumiex fl-MSU minn: | [Jekk jogħġbok agħżel waħda jew iż-żewġ għażliet skont il-każ][ ]  Fattur tariffarju ta’ espożizzjoni għar-riskju totali [ ]  Fattur tariffarju tal-assi totali |
| Data ta’ sottomissjoni lill-BĊE: | [jj/xx/ssss] |

1. Id-Deċiżjoni (UE) 2019/2158 tal-Bank Ċentrali Ewropew tal-11 ta’ Frar 2019 dwar il-metodoloġija u l-proċeduri għad-determinazzjoni u l-ġbir ta’ *data*  dwar fatturi tariffarji użati għall-kalkolu tat-tariffi superviżorji annwali (BĊE/2019/38) (ĠU L 327, 17.12.2015, p. 99). [↑](#footnote-ref-1)
2. L-isem u l-LEI jikkorrispondu mal-istituzzjoni ta’ kreditu li tħallas it-tariffa li tirrappreżenta l-ogħla livell ta’ konsolidament fi ħdan il-grupp taħt superviżjoni.

 Jekk id-debitur tariffarju nominat huwa l-istess bħall-istituzzjoni ta’ kreditu li tħallas it-tariffa li tirrappreżenta l-ogħla livell ta' konsolidament fi ħdan il-grupp taħt superviżjoni, l-isem u l-LEI inklużi fir-ringieli 3 u 4 għandhom ikunu l-istess bħall-isem u l-LEI inklużi fir-ringieli 1 u 2. [↑](#footnote-ref-2)
3. F’każijiet fejn il-LEI mhux disponibbli, jekk jogħġbok daħħal il-kodiċi użat għar-rappurtar superviżorju. [↑](#footnote-ref-3)
4. Ara n-nota ta’ qiegħ il-paġna 2 iżjed ’il fuq. [↑](#footnote-ref-4)